paragraph_text: Zbog unutarnjih problema želio je sklopiti sporazum s Rimskim Carstvom oko pitanja Armenije. Do toga je došlo vjerojatno godine 387. kada je po ugovoru s carem Teodozijem I. Armenija podijeljena između Rima i Perzije pri čemu je Perzija zbog boljega položaja dobila 4/5 zemlje. U ime poboljšana odnosa s Rimom u to je doba također prekinut progon kršćana u Perziji.